Miss World 1961

Ang Miss World 1961 ay ang ika-11 edisyon ng Miss World pageant, na ginanap sa Lyceum Ballroom sa Londres, Reyno Unido noong 9 Nobyembre 1961. 

Pagkatapos ng kompetisyon, kinoronahan ng komedyanteng Ingles-Amerikano na si Bob Hope si Rosemarie Frankland ng Reyno Unido bilang Miss World 1961. Ito ang kauna-unahang tagumpay ng Reyno Unido sa kasaysayan ng kompetisyon. Nagtapos bilang first runner-up si Grace Li Shiu-ying ng Tsina, habang nagtapos bilang second runner-up si Carmen Cervera ng Espanya.

Mga kandidata mula sa tatlumpu't-pitong bansa at teritoryo ang lumahok sa kompetisyong ito. Pinangunahan ni Peter West ang kompetisyon, samantalang si Michael Aspel ang nagbigay ng komentaryo sa buong kompetisyon.

 Kasaysayan 

 Pagpili ng mga kalahok 
Ang mga kalahok mula sa tatlumpu't-pitong mga bansa at teritoryo ay napili upang lumahok sa kompetisyon. Dalawang kandidata ang nailuklok upang kumatawan sa kanilang mga bansa/teritoryo matapos maging runner-up sa kanilang pambansang kompetisyon, o napili sa isang casting process.

 Mga pagpalit 
Dapat sanang kakalahok si Miss France 1961 Luce Auger upang kumatawan sa kanyang bansa. Gayunpaman, siya ay napatalsik sa kanyang titulo dahil siya ay mayroon nang isang anak. Si Auger ay pinalitan ng kanyang first runner-up na si Michèle Wargnier. Iniluklok ang third runner-up ng Miss Holland 1961 na si Rita van Zuiden dahil lumahok na sa ibang internasyonal na beauty pageant si Miss Holland 1961 Anne Marie Brink at ang kanyang mga runner-up na sina Gita Kamman at Stanny van Baer.

 Mga unang pagsali, pagbalik, at pag-urong 
Lumahok sa unang pagkakataon ang mga bansang Republika ng Tsina at Suriname, at bumalik ang mga bansang Austrya, Bagong Silandiya, Beneswela, at Ceylon. Huling sumali noong 1955 ang Ceylon, noong 1956 ang Bagong Silandiya, noong 1958 ang Beneswela, at noong 1959 ang Austrya. 

Hindi sumali ang mga bansang Australya, Burma, Hordan, Kanada, Kenya, Noruwega, Tahiti, at Tanganyika sa edisyong ito. Hindi sumali si Tahia Piehi ng Tahiti dahil sa hindi isiniwalat na dahilan. Hindi sumali ang mga bansang Australya, Burma, Hordan, Kanada, Kenya, Noruwega, at Tanganyika sa edisyong ito matapos na mabigo ang kanilang mga organisasyong pambansa na magdaos ng kompetisyong pambansa o magtalaga ng kalahok.

Dapat sanang sasali si Chriss Leon ng Hamayka. Nagkaroon ito ng ibigan sa isang doktor sa sasakyang-dagat na kanilang sinakyan papuntang Londres kasama ang kanyang chaperone na si Rhoda Henry. Nang umamin si Leon kay Henry na nagkaroon ito ng ibigan sa barko, nagalit ito at hindi pinayagan ni Henry na makapuntang Londres si Leon dahil pagsuway nito sa kanya. Imbis na pumuntang Londres, sila ay bumalik sa Hamayka. Pagkalipas ng isang taon, pinayagan ni Morley na sumali si Leon dahil hindi sumali ang Miss Jamaica ng taong iyon, at kalaunan ay nakapasok ito sa Top 15.

 Mga resulta 

 Mga pagkakalagay 
Pagkakalagay Kandidata Miss World 1961  Reyno Unido – Rosemarie Frankland 1st runner-up  Republika ng Tsina– Grace Li 2nd runner-up  Espanya – Carmen Cervera 3rd runner-up  Pransiya – Michèle Wargnier 4th runner-up  Dinamarka – Inge Jörgensen Top 7  Bagong Silandiya – Leone Mary Main
  Estados Unidos – Jo Ann Odum Top 15  Alemanya – Romy März
  Arhentina – Susana Pardal
  Austrya – Hella Wolfsgrubej
  Hapon – Chie Murakami
  Irlanda – Olive White
  Pinlandiya – Ritva Wächter
  Timog Aprika – Yvonne Hulley
  Turkiya – Güler Samuray

 Kompetisyon 

 Pormat ng kompetisyon 
Ilang pagbabago ang inimplementa sa edisyong ito. Ang bilang ng mga semi-finalist sa edisyong ito ay ibinaba sa labinlima mula sa labinwalo ng nakaraang edisyon. Napili ang labinlimang semi-finalist sa pamamagitan ng paunang kompetisyon na ginanap sa araw ng pinal na kompetisyon na binubuo ng swimsuit at evening gown competition. Nakipanayam kay Peter West ang labinlimang semi-finalist, at kalaunan ay napili ang pitong pinalista na sumabak sa final interview.

 Komite sa pagpili 

 Denis Anthony Brian Butler – Ikasiyam na Erl ng Lanesborough
 Norman Hartnell – Tagadisenyong Ingles para kay Reyna Elizabeth II
 La Countess Ethel Beatty – Miyembro ng aristokrasyang Ingles
 Bob Hope – Aktor at komedyanteng Ingles-Amerikano
 Frances Manners – Dukesa ng Rutland
 Bernard Delfont – Ingles na impresario
 Billy Butlin – Negosyanteng Ingles
 Richard Todd – Ingles-Irlandes na aktor
 John Spencer-Churchill – Ika-11 Duke ng Marlborough at pamangkin ni Winston Churchill

 Mga kandidata 
Tatlumpu't-pitong kandidata ang lumahok para sa titulo.
Bansa/TeritoryoKandidataEdadBayan AlemanyaRomy März20Munich ArhentinaSusana Pardal22Buenos Aires AustryaHella Wolfsgrubej18Salzburg Bagong SilandiyaLeone Mary Main20Auckland BelhikaJacqueline Oroi20Bruselas BeneswelaBexy Romero 18Caracas BrasilAlda Coutinho23Guanabara BulibyaNancy Justiniano19Santa Cruz CeylonSushila Perera19Colombo DinamarkaInge Jörgensen19Odense EkwadorMagdalena Dávila–Pichincha  EspanyaCarmen Cervera18Barcelona Estados UnidosJo Ann Odum19Huntington GresyaEfstathia Karaiskaki22Atenas HaponChie Murakami19Osaka IndiyaVeronica Torcato25Maharashtra IrlandaOlive White17Dublin IsraelEr'ela Hod18– ItalyaFranca Cattaneo20Genova LíbanoLeila Antaki22Beirut LuksemburgoVicky Schoos18Lungsod ng Luksemburgo LupangyeloJóhanna Kolbrún Kristjánsdóttir–Reikiavik MadagaskarJeanne Rakatomahanina20Diego-Suárez NikaragwaThelma Arana22Granada OlandaRia van Zuiden21– PinlandiyaRitva Wächter20Helsinki PransiyaMichèle Wargnier19Paris Republika ng TsinaGrace Li19Taipei Reyno UnidoRosemarie Frankland18Lancashire Rhodesia at NyasalandAngela Moorcroft19Salisbury SurinameKitty Essed18Paramaribo SuwesyaIngrid Lundquist21– Timog AprikaYvonne Hulley19Overberg Timog KoreaHyun Chang-ae19SeoulAndreava Polydorou21– TurkiyaGüler Samuray20Istanbul UrugwayRoma Spadaccini Aguerre25Montevideo

 Mga tala 

 Mga sanggunian 

 Panlabas na kawing 

 Opisyal na website

Kategorya:Miss World